b'\n_START_ARTICLE_\nOmakuva\n_START_PARAGRAPH_\nOmakuva on taiteilijan piirt\xc3\xa4m\xc3\xa4, maalaama, valokuvaama tai veist\xc3\xa4m\xc3\xa4 muotokuva itsest\xc3\xa4\xc3\xa4n. Se voi olla my\xc3\xb6s performanssi tai videoteos._NEWLINE_Taidehistoriassa omakuva on niin sanottu renessanssi-ilmi\xc3\xb6. Omakuvia ei juuri tavata keskiajalla taiteilijan yksil\xc3\xb6llisyyden ja persoonallisuuden alkaessa korostua renessanssista l\xc3\xa4htien. My\xc3\xb6s parempien ja halvempien peilien avulla tuli helpommaksi tehd\xc3\xa4 kuva itsest\xc3\xa4\xc3\xa4n. My\xc3\xb6s romantiikan taidek\xc3\xa4sitys korostaa omakuvaa._NEWLINE_Oulun taidemuseon kokoelmiin kuuluu yli sata eri aikakausilta per\xc3\xa4isin olevaa omakuvaa. Kokonaisuus painottuu nykytaiteeseen. Museo julkaisee verkkosivullaan Omakuvagallerian.'